Diari Oficial de la Generalitat Valenciana


Sumari del DOGV 7716, del 10-02-2016 (2016/631)

Notificació de la sentència dictada en el procediment de divorci contenciós número 296/2015.
--------------------------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/631


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 296/2015. [2016/631]  
Procediment: divorci contenciós 000296/2015.  
Demandant: Gladis Elena Taborda Gallego.  
Procuradora: Carolina Teschendorff Cerezo.  
Demandat: Carlos Antonio Moreno Moreno.  
Procurador/a: -  
Antonio Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de divorci contenciós, seguides amb el número 000296/2015, a instàncies de Gladis Elena Taborda Gallego contra Carlos Antonio Moreno Moreno, en situació de rebel·lia, amb data 25 de gener de 2016, s'ha dictat sentència la part dispositiva de la qual diu així:  
  
«Estime la demanada interposada per la representació processal de Gladis Elena Taborda Gallego contra Carlos Antonio Moreno Moreno, i dispose la dissolució del matrimoni per divorci d'aquestos, amb tots els efectes legals, i l'aprovació de les mesures següents:  
  
I. Els fills del matrimoni quedaran sota la pàtria potestat d'ambdós progenitors.  
II. La guarda i custòdia del fill quedarà atribuïda a la mare.  
III. S'atribueix l'ús de l'habitatge familiar a la senyora Taborda Gallego i als seus fills, juntament amb el parament domèstic que hi ha.  
IV. El pare podrà comunicar-se amb els fills en el règim de visites següent:  
A) Períodes ordinaris. El pare podrà tindre els fills tots els caps de setmana alterns i complets, des de l'eixida del col·legi o la finalització de les activitats extraescolars del divendres, i, si no hi ha obligacions escolars, des de les 17.00 hores fins al diumenge a les 20.00 hores, moment en què els tornarà al domicili matern.  
B) Períodes extraordinaris.  
a) Règim de vacances estivals: s'establiran dos grups de torns quinzenals que es correspondran amb aquests períodes:  
Grup de torns A: des de l'últim dia del curs fins a les 10.00 hores del dia 1 de juliol; des de les 12.00 hores del 16 de juliol fins a les 22.00 hores del 31 de juliol, i des de les 12.00 hores del 16 d'agost a les 22.00 hores del dia 31 d'agost.  
Grup de torns B: inclourà des de 10.00 hores del dia 1 de juliol fins a les 12.00 hores del 16 de juliol, i des de les 22.00 hores del dia 31 d'agost fins al dia d'inici del curs escolar.  
El primer grup correspondrà a la mare en els anys parells i el segon grup en els anys imparells. El mateix sistema, però al revés, seguirà el pare. L'elecció del període haurà de ser comunicat a l'altre progenitor com més prompte millor, i, en tot cas, amb un mínim de 30 dies abans de l'inici d'aquest. Durant les quinzenes estivals, aquell progenitor amb què els menors no estiguen convivint podrà visitar els fills dues vesprades: de 17.00 a 22.00 hores, sempre després d'avisar almenys amb 48 hores d'antelació, i haurà de desplaçar-se al lloc on es troben els xiquets.  
b) Règim de vacances escolars de Setmana Santa, Nadal i falles: els dies fixats com a vacances escolars es repartiran des del dia d'inici d'aquestes, i començarà des de l'eixida del col·legi o institut, fins a la meitat; el segon torn serà des d'aqueix moment fins a deixar els menors al col·legi o institut. El primer torn correspondrà a la mare en els anys parells i el segon grup en els anys imparells. El mateix sistema, però al revés, seguirà el pare.  
c) Els xiquets estaran el Dia de la Mare i el dia de l'aniversari de la senyora Taborda amb la mare; i el Dia del Pare, l'aniversari del senyor Moreno, amb el pare.  
d) Per al cas que un dia festiu dels tractats en aquest apartat coincidisca amb cap de setmana, prevaldrà el dret del dia festiu davant del cap de setmana, sense cap dret per a compensar la pèrdua del cap de setmana. Respecte als ?ponts- s'uniran al cap de setmana corresponent, mentre que les festes independents correspondran a aquell progenitor amb què no passen el cap de setmana següent.  
e) En els períodes de vacances, ambdós cònjuges estaran obligats a indicar a l'altre el lloc on es troben amb els menors, així com el telèfon on poder contactar-hi durant aquest període. En el cas de malaltia o símptomes que pogueren patir els fills, haurà d'informar immediatament l'altre progenitor, el qual podrà visitar-los, sense cap limitació, on s'hi troben.  
f) A banda de replegar-los i de portar-los al centre escolar, la replega i entrega dels menors es produirà en el domicili de la mare.  
V. S'estableix, en concepte de pensió d'aliments a favor dels menors i amb càrrec al pare, la quantitat de tres-cents euros mensuals (300 ?), és a dir, cent euros mensuals (100 ?) per a cada un dels fills menors, que hauran de ser abonats per mitjà d'ingrés o transferència bancària en el compte designat per la mare a aquest efecte. El resguard d'ingrés servirà com a justificació de pagament de la pensió alimentària ací establida a tots els efectes.  
Aquesta pensió alimentària s'actualitzarà cada any, i s'adaptarà als augments o les disminucions que experimente l'índex de preus del consum que publique l'Institut Nacional d'Estadística o qualsevol altre organisme que el substituïsca.  
Les despeses extraordinàries que es produïsquen en l'atenció i necessitats dels fills comuns les pagaran ambdós pares a parts iguals.  
Aquesta pensió es mantindrà fins a la independència econòmica dels menors.  
Cada part ha de pagar les costes causades a la seua instància i les comunes a mitges.  
  
Una vegada siga ferm el pronunciament de divorci, comuniqueu aquesta resolució al registre civil on conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació en el termini de 20 dies des de la notificació, que pronuncie, mane i firme.»  
  
I perquè valga de notificació de forma deguda a Carlos Antonio Moreno Moreno, en rebel·lia, expedisc i firme aquest edicte.  
  
València, 1 de febrer de 2016.- El lletrat de l'Administració de Justícia: Antonio Rodríguez-Moldes Peiró.